પિંજરત ખાતેના સૂચિત ટેક્સટાઇલ પાર્ક બાબતે ચેમ્બર ઓફ કોમર્સના ભૂતપૂર્વ પ્રમુખ બી.એસ.અગ્રવાલે જણાવ્યુંહતુંકે, ટેક્સટાઇલ માટે નવી પોલીસી બનાવતા પહેલા સૂચનો જાણવા સુરત ખાતે આવતીકાલે ઉદ્યોગ કમિશનર મમતા વર્મા સાથે બેઠકનું આયોજન કરવામાં આવ્યું છે. જેમાં ઉદ્યોગ કમિશનર તરફથી પિંજરતના સૂચિત ટેક્સટાઇલ પાર્કમાં કેટલી પ્રગતિ થઈ તે બાબતે ચર્ચા કરશે ઉપરાંત તેઓએ જણાવ્યુંહતુંકે અમારી ગણતરી સરકાર તરફથી 80 લાખ મીટર જગ્યા મળે તેવી હતી પરંતુ સીઆરઝેડના કારણે હાલ 32 લાખ મીટર જગ્યા જ મળે તેમ છે. જોકે આ જગ્યા પણ પૂરતી છે પરંતુ તે એક પોકેટમાં નથી, છૂટી છવાયી છે, જો ટેના ખાડીને જોડતો રસ્તો બનાવી દેવામાં આવે તો બાકીની જમીન સીઆરઝેડમાંથી નીકળી શકે છે.